Rozsudok Všeobecného súdu z 27. septembra 2012 - Vermeer Infrastructuur/Komisia
(vec T-353/06)
("Hospodárska súťaž - Kartely - Holandský trh s bitúmenom určeným na výstavbu ciest - Rozhodnutie, ktorým sa konštatuje porušenie článku 81 ES - Existencia a kvalifikácia dohody - Obmedzenie hospodárskej súťaže - Usmernenia o uplatniteľnosti článku 81 ES na dohody o horizontálnej spolupráci - Výpočet výšky pokút - Závažnosť a dĺžka trvania porušenia - Povinnosť odôvodnenia - Právo na obhajobu")
Jazyk konania: holandčina
Účastníci konania
Žalobkyňa: Vermeer Infrastructuur BV (Hoofddorp, Holandsko) (v zastúpení: M. Slotboom, advokát)
Žalovaná: Európska komisia (v zastúpení: pôvodne A. Bouquet a A. Nijenhuis, splnomocnení zástupcovia, za právnej pomoci F. Wijckmans, F. Tuytschaever a L. Gyselen, advokáti, neskôr A. Bouquet, A. Nijenhuis a F. Ronkes Agerbeek, splnomocnení zástupcovia, za právnej pomoci F. Wijckmans a F. Tuytschaever)
Predmet veci
Návrh na zrušenie rozhodnutia Komisie K(2006) 4090 v konečnom znení z 13. septembra 2006 o konaní podľa článku 81 [ES] [vec COMP/F/38.456 - Bitúmen (Holandsko)] najmä v rozsahu, v akom sa týka žalobkyne, a subsidiárne návrh na zníženie výšky pokuty, ktorá jej bola uložená
Výrok rozsudku
1.    Žaloba sa zamieta.
2.    Vermeer Infrastructuur BV je povinná nahradiť trovy konania.
____________
1 - Ú. v. EÚ C 20, 27.1.2007.